EkBass/fiwiki-20250220-pages-articles huggingface dataset:
Thaye Dorje

Trinley Thaye Dorje (s. 6. toukokuuta 1983 Lhasa, Tiibet) on monien seuraajiensa tunnustama 17. karmapa ja johtaa Karma-kagyü-koulukuntaa, joka on yksi Tiibetin buddhalaisuuden neljästä pääkoulukunnasta. Trinlay Thaye Dorje syntyi Mipham Rinpochen ja Dechen Wangmon pojaksi. Mipham Rinpoche on eräs Nyingmapa-linjan tärkeä lama ja Dechen Wangmo on Lingin kuningas Gesarista periytyvän aatelisen perheen tytär. Poika alkoi 1½-vuotiaana kertoa ihmisille olevansa Karmapa. (17. Karmapan tunnistuksesta on erimielisyyksiä. Katso Karmapa-konflikti) Maaliskuussa 1994, Thaye Dorje ja hänen perheensä pakenivat Tiibetistä Nepaliin ja sitten Intiaan, jossa Shamar Rinpoche tunnisti hänet virallisesti 17. Karmapaksi. Seuraavaksi Thaye Dorje aloitti intensiivisen monastisen koulutuksen. Hän sai harjoitusta ja välityksiä buddhalaiseen filosofiaan ja harjoituksiin eräiltä parhaimmilta eläviltä tiibetiläisen ja intialaisen buddhalaisuuden oppineilta ja mestareilta. Hänen opettajiinsa on kuulunut 14. Shamar Rinpoche, professori Sempa Dorje ja Khenpo Chödrak Tenphel. Sen jälkeen 14. Shamarpa julisti Thaye Dorjen Vidhyaharaksi (tiedon haltijaksi) joulukuussa 2003 Karmapa International Buddhist Institutessa. Perinteisen buddhalaisen koulutuksen lisäksi Thaye Dorje on saanut länsimaista koulutusta englantilaisilta ja australialaisilta opettajilta ja intensiivisen johdatuksen länsimaiseen filosofiaan Washingtonin ja Leen yliopiston professorilta Harrison Pembertonilta Yhdysvalloissa. Thaye Dorje asuu nykyisin Kalimpongissa Intiassa, jossa hän jatkaa perusteellista perinteistä koulutusta, joka vaaditaan Karmapa-tittelin haltijalta. 17. toukokuuta 2006 Thaye Dorje nimitettiin virallisesti 16. Karmapan, Ranjung Rigpe Dorjen, lailliseksi ja hallinnolliseksi perijäksi, ja hän voi siten käyttää Rumtekin luostaria Sikkimissä. Koska poliittinen ilmapiiri on edelleen epävakaa, keskuspaikka pysyy toistaiseksi Intiassa. Thaye Dorje kävi Helsingissä 11.–13. heinäkuuta 2007. Hän tapasi Helsingin kaupunginjohtajan ja opetusministeriön edustajia sekä paikallisia buddhalaisia. == Aiheesta muualla == * Karmapa.fi Luokka:Lamat Luokka:Vuonna 1983 syntyneet Luokka:Elävät henkilöt Luokka:Tiibetiläiset henkilöt
Kekomuurahaiset

Kekomuurahaiset (Formica (Formica) tai Formica (Formica s.str.)) on Formica -suvun alasuku, johon kuuluu Suomessa kuusi kekoja rakentavaa muurahaislajia: tupsukekomuurahainen, karvakekomuurahainen, kaljukekomuurahainen, niittymuurahainen, punakekomuurahainen ja kantomuurahainen.Laji.fi/kekomuurahaiset Kantomuurahaista ei aina lueta kekomuurahaisten joukkoon. Joissakin julkaisuissa myös mustapäämuurahainen luetaan Formica s. str. -alasukuun. Lajien erottaminen toisistaan on usein hankalaa. Alasukua Formica (Formica) käytetään lähinnä Euroopassa tai palearktisella alueella. == Lähteet == Luokka:Muurahaiset
Naamankylä

thumb|250px|Naamantietä kylän länsilaidalla Leikonsuon kohdalla, itään eli kylälle päin nähtynä. Naamankylä on kylä Naamanjoen varrella Utajärven kunnassa Pohjois-Pohjanmaalla. ==Sijainti ja yhteydet== Naamankylä sijaitsee parinkymmenen kilometrin päässä kunnan keskustaajamasta itään, yhdystieltä 8300 risteävän Naamantien varrella. Perimätiedon mukaan kylä on syntynyt isonvihan aikaan, kun venäläisiä ryöstäjiä pakoon lähteneet perheet rakensivat alueelle piilopirtit. Naamankylältä pääsee myös itään, Järvikylältä Otermalle päin menevää metsäautotietä myöten, joka yhtyy seututie 800:aan Kaihlalahdessa. Pohjoiseen päin on sen sijaan suuri Säippäsuon-Kivisuon soidensuojelualue Kortejärvestä länteen, samoin kuin etelään Tolkansuon soidensuojelualue Kutujoesta länteen. ==Kylän asutusta ja toimintaa== 30\. joulukuuta 1938 kylälle päätettiin rakentaa oma koulurakennus, mutta talvisota keskeytti rakennustyöt. Ennen koulurakennuksen valmistumista, vuosina 1939–1947, koulu toimi tarkoitusta varten vuokratussa Ahosen pirtissä. Uusi koulurakennus paloi 26. marraskuuta 1960, ja sen tilalle rakennettiin toinen koulurakennus vuosina 1961–1962. Vuonna 1976 Naaman koulu lakkautettiin ja kylä liitettiin kirkonkylän koulupiiriin. Nykyisin kylän harvahko asutus on keskittynyt lähes yksinomaan jokivarteen, Alakylän, Korvenkylän, Naamankylän ja Järvikylän alueille, samoin kuin kesämökkiasutus. Naamalla toimii kyläyhdistys Naaman kyläseura ry. Kylälle on rakennettu talkoilla oma kylätalo, Mäntyrinne, joka valmistui ensimmäisen kerran vuonna 1992 ja rakennettiin tulipalon jälkeen uudelleen. Kylän lähettyvillä on useita turvetuotantoalueita kuten Korteperänsuo, Kapustasuo ja Niskansuo. ==Aiheesta muualla== * Naamankylä Utajärven sivuilla Luokka:Utajärven kylät
Naisasialiitto Unioni

Naisasialiitto Unioni ry – Kvinnosaksförbundet Unionen rf (ent. Unioni Naisasialiitto Suomessa ry – Unionen Kvinnosaksförbund i Finland rf) on vuonna 1892 perustettu poliittisesti sitoutumaton feministinen järjestö. Yhdistyksen tavoitteena on naisten aseman parantaminen ja sukupuolisyrjinnän poistaminen. Unionin jäsenyys on avoin kaikille naisille itsemäärittelyä kunnioittaen. Unionin hallituksen puheenjohtajana toimii vuonna 2021 Fatim Diarra. Naisasialiitto Unioni pyrkii vaikuttamaan sukupuolten välisen tasa-arvon edistymiseen parantamalla lainsäädäntöä ja osallistumalla yhteiskunnalliseen keskusteluun. Yhdistys julkaisee Tulva-lehteä. Unioni jakaa vuosittain Vuoden Lyyti -palkinnon ansiokkaasta tasa-arvotyöstä. Unioni on itse edustettuna erilaisissa naisten asemaa ja tasa-arvoa edistävissä järjestöissä ja toimielimissä, kuten Naisjärjestöt yhteistyössä (NYTKIS) ja International Alliance of Women (IAW). ==Historia== Unioni Naisasialiitto Suomessa ry perustettiin 10. helmikuuta 1892 Helsingissä Kämpin Peilisalissa. Unionin ensimmäisiin vaikuttajanaisiin lukeutuivat muun muassa Maikki Friberg, Helena Westermarck, Lucina Hagman, Adelaïde Ehrnrooth, Annie Furuhjelm, Helmi Tengén, Gerda von Mickwitz ja Ida Salin. Unioni Naisasialiitto vastusti aluksi Suomen naisyhdistyksen tapaan yleistä ja yhtäläistä äänioikeutta, mutta vuonna 1904 Ylioppilastalon juhlasalissa pidetyn kokouksen jälkeen päätyi tekemään Miina Sillanpään alustuksen pohjalta ponsia naisten äänioikeuden puolesta. === Puheenjohtajia === *Lucina Hagman 1893–1908 *Annie Furuhjelm 1908–1913 *Lucina Hagman 1913–1920 *Maikki Friberg 1920–1927 *Thyra von Beetzen-Östman 1928–1938 *Märta von Alfthan 1939–1948 *Saga Lundström 1949–1955 *Olga Bremer 1956–1957 *Ellen Tudeer-Karvonen 1957–1962 *Gunhild Jalo 1962– *Irina Matvejew *Kari Mattila 1977–1978 *Ann-Mari Pihlström 1979– *Helena Auvinen *Helvi Saarinen 1983– *Marjut Jyrkinen *Aino Heikkinen 2001 *Piia Puu Oksanen 2002 *Katju Aro 2003–2004 *Veronika Honkasalo 2005–2008 *Katju Aro 2014–2016 *Nina Järviö 2018 *Sallamaari Muhonen 2019 *Fatim Diarra 2020–2024 ==Lähteet== == Kirjallisuutta == * * * (15 s.) * * == Aiheesta muualla == *Unionin kotisivut Luokka:Suomalaiset feministiset järjestöt
Manu Larcenet

Emmanuel (Manu) Larcenet (s. 6. toukokuuta 1969 Issy-les-Moulineaux, Ranska) on ranskalainen sarjakuvataiteilija. Häneltä on suomennettu albumi Robin Hood – metsien ikämies (2005), Maallemuuttajat-sarja (2002–2006), neliosainen Pieniä voittoja -sarja (2003–2008) ja sarja Blast. Pieniä voittoja palkittiin vuonna 2004 Angoulêmen sarjakuvafestivaaleilla parhaana albumina. Larcenet vieraili Helsingin sarjakuvafestivaaleilla vuonna 2006. == Suomennetut albumit == Une aventure rocambolesque de...: * Maallemuuttajat (Le retour à la terre): * * * * Pieniä voittoja (Le combat ordinaire): * * * * Blast: * Sarja: Blast 1 * Sarja: Blast 2 * Sarja: Blast 3 * Sarja: Blast 4 ==Lähteet== == Aiheesta muualla == * Epävirallinen Manu Larcenet -sivusto. * Jerrman, Toni: Robin Hood: Metsien ikämies . Tähtivaeltaja 21.10.2005. Luokka:Ranskalaiset sarjakuvantekijät Luokka:Vuonna 1969 syntyneet Luokka:Elävät henkilöt
Vedonlyöntipörssi

Vedonlyöntipörssi (tai vetopörssi) on internetissä toimiva virtuaalinen markkinapaikka, jossa kaksi tai useampi vastakkaisen näkemyksen omaavaa vedonlyöjää lyö vetoa keskenään. Vedonlyöntipörssissä vedonlyöjät käyvät keskenään kauppaa urheilu- tai muun tapahtuman lopputuloksesta. Vedonlyöntipörssissä pelaajat määrittävät keskenään hinnan eli kertoimen sekä panoksen, jolla ovat valmiita lyömään vetoa kohteesta. Vedonlyönti vahvistetaan vasta sen jälkeen, kun kohteen hintatarjous ja -pyyntö kohtaavat. Vedonlyöntipörssiä ylläpitävä yhtiö saa rahansa komissiosta, jonka se ottaa asetetuista vedoista. Komission suuruus on yhtiöstä riippuen joitakin prosentteja asetetusta panoksesta. Vedonlyöntipörssi eroaa perinteisestä urheiluvedonlyönnistä siinä, että pelaajat itse määrittelevät kertoimet eli hinnan, jonka ovat valmiita maksamaan kohteesta. Perinteinen vedonlyönti tapahtuu siten, että järjestävä yritys (kuten Suomessa Veikkaus) määrittää kohteet ja kertoimet etukäteen tai kohteet ja säännöt joiden puitteissa lopullinen voittosumman määrittävä kerroin määräytyy. Vedonlyöjille vedonlyöntipörssi tarjoaa yleensä korkeammat kertoimet ja joustavammat peliehdot. Korkeammat kertoimet muodostuvat siitä, että markkinoilla on eriäviä näkemyksiä ja mielipiteitä kohteen lopputulemasta. Vedonlyöjä voi näin ollen tarjota pienempää kerrointa tai pyytää korkeampaa kerrointa kohteesta. Vedonlyöntipörssissä vedonlyöjä voi tehdä ns. Tarjoa-vetoja, jossa hän tarjoaa vetoa muille vetopörssin asiakkaille. Perinteiset vedonlyöntiyhtiöt ovat keskittyneet tarjoamaan vedonlyöntiä lähinnä urheilusta. Vedonlyöntipörssissä ovat korostuneesti nousseet esille esimerkiksi viihdetapahtumiin tai TosiTV- sarjoihin perustuvat kohteet. Suosituimpien kohteiden joukossa myös pörsseissä ovat kuitenkin edelleen kansainväliset huippu-urheilusarjat kuten Valioliiga, Mestarien liiga sekä eri maiden kansalliset liigat kuten jääkiekon SM-liiga ja jalkapallon Veikkausliiga. Kansainväliset tennisottelut ovat nousseet nopeasti vetopörsseissä suosituiksi kohteiksi. Luokka:Rahapelit
Hammaguir

Hammaguir on algerialainen kylä, joka sijaitsee 120 km lounaaseen Colomb- Bécharista. ==Hammaguirin avaruuskeskus== Paikka on avaruustekniikka-alalla tunnettu siitä, että sen lähellä oli vuodet 1947-1967 Ranskan avaruuskeskus. Ranskan maa- ja ilmavoimat perustuvat sinne 24. huhtikuuta 1947 Centre d'Essais d'Engins Spéciaux'n (CEES) eli rakettitekniikan testauskeskuksen.http://fuseurop.univ-perp.fr/sahara_f.htm Sieltä Ranska laukaisi luotainraketteja, esim. vuodesta 1952 lähtien Veronique, ja testasi keskimatkan ballistisia ohjuksiaan ja kantorakettejaan, mm. Diamantia vuosina 1965 - 1967. Ensimmäinen ranskalainen satelliitti Astérix laukaistiin sieltä vuonna 1965.http://www.astronautix.com/craft/asterix.htm Algerian itsenäistyminen Ranskan siirtomaavallasta johti CNESin etsimään uutta rakettikeskusta, joksi valikoitui Kourou Ranskan Guyanassa Etelä-Amerikassa. ==Lähteet== == Aiheesta muualla == * http://www.univ- perp.fr/fuseurop/sahara_e.htm Luokka:Algerian maantiede Luokka:Avaruuskeskukset Luokka:Laukaisukeskukset
Juan Diaz Canales

thumb|Juan Diaz Canales - Lucca Comics & Games 2015 Juan Diaz Canales (s. 1972) on espanjalainen sarjakuvataiteilija ja animaatioelokuvien käsikirjoittaja. Hän opiskeli 18-vuotiaasta lähtien animaatiota. Vuonna 1996 hän perusti kahden kumppanin kanssa oman studion, Tridente Animationin, Madridiin. Canales kirjoitti lukuisia sarjakuvia ja animaatiokäsikirjoituksia, sekä ohjasi tv-animaatiosarjoja. Tuolloin hän tapasi Juanjo Guarnidon, jonka kanssa hän päätti luoda sarjakuvan Blacksad-nimisestä yksityisetsivästä. Guarnido ja Canales ottivat yhteyttä lukuisiin kustannustoimittajiin ja kustantamoihin ennen kuin sopimus viimein syntyi suuren ranskalaisen sarjakuvakustantamon, Dargaudin, kanssa. 1\. marraskuuta 2000 julkaistiin Blacksad-sarjan ensimmäinen albumi Kissa varjoisilta kujilta (Quelque part entre les ombres). Se oli suuri menestys sekä kriitikoiden että lukijoiden keskuudessa. Albumi voitti Prix de la Découverten Sierren kansainvälisillä sarjakuvafestivaaleilla Sveitsissä ja "Avenir"-palkinnon Lys-lez-Lannoyssa Ranskassa. Canales ja Guardino vierailivat Helsingin sarjakuvafestivaaleilla syyskuussa 2006. == Lähteet == == Aiheesta muualla == *Blacksadmania.com Luokka:Espanjalaiset sarjakuvantekijät Luokka:Vuonna 1972 syntyneet Luokka:Elävät henkilöt
Evangelina Carrozzo

Evangelina Carrozzo (s. 1981 Entre Ríos) on argentiinalainen tanssija, malli (mitat 85-62-90http://www.pagina12.com.ar/diario/ultimas/20-66817-2006-05-12.html), laulaja ja Greenpeace-aktivisti. Carrozzo asuu isänsä kanssa ja opiskelee ravitsemustiedettä. Hänet valittiin 2006 kotikaupunkinsa Gualeguaychún karnevaalien kuningattareksi. Hän osallistui toimittajana Euroopan unioni – Karibia – Latinalainen Amerikka -kokoukseen Wienissä, jossa järjesti 12. toukokuuta 2006 mielenilmauksen Río Uruguayn varrelle rakennettavia selluloosatehtaita vastaan. Mielenilmauksen yhteydessä Carrozzo riisui vaatteensa ja juoksi kokoukseen osallistuvien presidenttien eteen bikineissä kantaen plakaattia jossa vastusti paperitehtaiden saasteita. Carrozzo on myöhemmin ottanut osaa Bailando por un sueño 3 -tanssi-tosi-tv-sarjaan Canal 13:lla, josta hänet pudotettiin uruguayalaisen parinsa Javier Rojasin kanssa puolivälissä. ==Lähteet== ==Aiheesta muualla== * Evangelina Carrozzo es la Reina 2006 * Carnival Queen reveals naked truth about pulp pollution to politicians (Greenpeace) * Interview mit Evangelina Carrozzo (Greenpeace) Luokka:Argentiinalaiset mallit Luokka:Vuonna 1981 syntyneet Luokka:Elävät henkilöt
Hellmuth Walter

Hellmuth Walter (26. elokuuta 1900, Wedel lähellä Hampuria - 16\. joulukuuta 1980 Yhdysvalloissa) oli saksalainen insinööri, joka kehitti nesterakettimoottorin lentokonekäyttöön ja kehitti myös sukellusvenettä. == Elämäkerta == Vuonna 1923 hän päätti opintonsa Technische Universität Berlin -yliopistossa. Sen jälkeen hän meni suunnittelemaan turbiineja hampurilaiseen Vulkan-yhtiöön. Vuodesta 1930 alkaen hän toimi kieliläisessä Germania- yhtiössä. Hän kehitteli kaasuturbiinia sukellusveneen moottoriksi; tästä kehittyi Walter-voimalaite. Hän kehitti Heinkelin tehtaalle nesteajoainetta käyttävän rakettimoottorin sen He 176 -koekoneeseen. Tästä kehitettiin myöhemmin voimalaite Me 163 -rakettihävittäjään. Hän kehitti myös lentoonlähdössä lisätyöntövoimaa kehittäviä moottoreita pommikoneisiin. Rakettimoottoria käytettiin myös torpedoissa. Sodan jälkeen Walter siirtyi vuonna 1946 joidenkin insinööriensä kanssa Englantiin jatkamaan Walter- rakettimoottorin kehitystä. Vuonna 1950 hän sai palata Saksaan, josta muutti 1951 Yhdysvaltoihin. Vuonna 1956 hän perusti Kieliin yhtiön nimeltä Hellmuth Walter GmbH. Se kehitti siviilisukellusveneen vuoteen 1967 mennessä. == Aiheesta muualla== * Karl G. Strecker: "Vom Walter-U-Boot zum Waffelautomaten", Köster Berlin 2001, ISBN 3-89574-438-7 * Hellmuth Walter- sivusto Luokka:Saksalaiset lentokonesuunnittelijat Luokka:Saksalaiset raketti- insinöörit Luokka:Vuonna 1900 syntyneet Luokka:Vuonna 1980 kuolleet
Township (Etelä-Afrikka)

Township (myös tai ) tarkoittaa eteläafrikkalaista usein köyhää kaupunkimaista asuinaluetta, joka apartheidin aikana oli ryhmäaluelailla varattu muille kuin maan valkoiselle väestölle. Townshipissä asuvat ihmiset kävivät yleensä töissä läheisillä valkoisille nimetyillä alueilla. Tunnetuin township-alue on Soweto eli South Western Townships Johannesburgin liepeillä. == Katso myös == * hökkelikylä * slummi * favela Luokka:Etelä-Afrikan maantiede Luokka:Asuinalueet Luokka:Apartheid
Juanjo Guarnido

Juanjo Guarnido (s. 1967) on espanjalainen piirrosanimaatio- ja sarjakuvapiirtäjä. Hän opiskeli maalausta ja piirsi joitakin sarjakuvia sekä kuvituksia fanzineihin sekä Espanjan Marvelille. Vuonna 1990 hän siirtyi Madridiin työskentelemään animaatioiden parissa ja jatkoi vuonna 1993 matkaa Pariisiin. Siellä hän aloitti työt animaattorina Walt Disney Studiosin palveluksessa. Vuonna 2000 alkoi yhteistyössä käsikirjoittaja Juan Diaz Canalesin kanssa tehty sarjakuva Blacksad. Guarnido ja Canales vierailivat Helsingin sarjakuvafestivaaleilla syksyllä 2006. == Lähteet == == Aiheesta muualla == * Dargaudin taiteilijakortti * Blacksadmania.com Luokka:Espanjalaiset sarjakuvantekijät Luokka:Espanjalaiset animaattorit Luokka:Vuonna 1967 syntyneet Luokka:Elävät henkilöt
Boniface Kiprop

Boniface Kiprop Toroitich (s. 12. lokakuuta 1985 Kapchorwan piirikunta, Uganda) on ugandalainen kestävyys- ja maastojuoksija. Kiprop osallistui ensimmäisiin arvokisoihinsa jo vuonna 2000, kun hän juoksi Vilamouran maastojuoksun MM-kisoissa nuorten sarjassa kahdenneksikymmenenneksiseitsemänneksi. Seuraavana vuonna hän voitti nuorten Afrikan mestaruuden 5 000 metrin juoksussa ajalla 13.48,6 ja 10 000 metrin juoksussa ajalla 28.45,76. 2002 hän voitti pronssia Dublinin maastojuoksun MM- kisoissa nuorten sarjassa ja 2003 Lausannen maastojuoksun MM-kisoissa nuorten sarjassa hopeaa. Hän voitti samana vuonna junioreiden Afrikan-mestaruuden 5 000 ja 10 000 metrillä. Hän osallistui Pariisin MM-kisoihin 2003, mutta karsiutui 5 000 metrillä alkuerissä. Abujan Afrikan kisoissa hän sijoittui 5 000 metrillä kuudenneksi ja 10 000 metrillä neljänneksi. Kiprop voitti hopeaa Brysselin maastojuoksun MM-kisoissa 2004 nuorten sarjassa ja oli samalla voittamassa nuorten joukkuekilpailussa pronssia Ugandan joukkueessa. Yleisurheilun nuorten MM-kisoissa Grossetossa hän voitti 10 000 metrin juoksun ajalla 28.03,77 ja sijoittui 5 000 metrillä viidenneksi ajalla 13.33,18. Samana vuonna hän oli neljäs Ateenan olympialaisissa 10 000 metrillä ajalla 27.25,48 ja kahdeksas IAAF:n yleisurheilufinaalin 5 000 metrillä ajalla 13.15,48. Kaksi viikkoa olympialaisten jälkeen hän rikkoi Richard Chelimon 13 vuotta vanhan 10 000 metrin nuorten maailmanennätyksen Brysselissä ajalla 27.04,00. Kiprop sijoittui 2005 maastojuoksun MM-kisoissa seitsemänneksi pitkällä matkalla. Helsingin MM-kisoissa hän oli neljäs 10 000 metrillä ajalla 27.10,98 ja yhdestoista 5 000 metrillä. Kauden lopussa IAAF:n yleisurheilufinaalissa hän juoksi toiseksi 5 000 metrin kilpailussa. Alkukaudesta 2006 Kiprop voitti Kansainyhteisön kisoissa Melbournessa 10 000 metrillä kultaa sekä sijoittui Fukuokan maastojuoksun MM-kisoissa pitkällä matkalla kahdenneksikymmenenneksitoiseksi. Hän voitti myöhemmin samana vuonna Tukholman GP:n 5 000 metrin kilpailun ennätyksellään 12.57,11 ja juoksi Brysselin GP:ssä 10 000 metrillä kolmanneksi ajalla 26.41,95. Seuraavana vuonna hän keskeytti Mombasan maastojuoksun MM-kisoissa. Algerin Afrikan kisoissa hän oli 10 000 metrillä kuudes. Osakan MM-kisoissa hän sijoittui 10 000 metrillä kymmenenneksi. Kiprop oli Edinburghin maastojuoksun MM-kisoissa 2008 kuudestoista. Pekingin olympialaisissa hän juoksi 10 000 metrillä kymmenenneksi ja saman vuoden IAAF:n yleisurheilufinaalissa 5 000 metrillä kahdeksanneksi. ==Henkilökohtaiset ennätykset== * 3 000 metrin juoksu: 7.36,95 (2008) * 5 000 metrin juoksu: 12.57,11 (2006) * 10 000 metrin juoksu: 26.39,77 (2005) * 10 kilometrin maantiejuoksu: 27.58 (2006) ==Lähteet== * ===Viitteet=== Luokka:Ugandalaiset kestävyysjuoksijat Luokka:Ugandalaiset maastojuoksijat Luokka:Vuonna 1985 syntyneet Luokka:Elävät henkilöt
Voortrekker-monumentti

Voortrekker-monumentti on Etelä-Afrikassa, Pretorian lähistöllä sijaitseva muistomerkki, jonka peruskivi muurattiin voortrekkerien suuren vaelluksen satavuotisjuhlallisuuksissa vuonna 1938. Rakennus on 40 metriä korkea ja sen pohja on 40 kertaa 40 metriä ja se on rakennettu graniitista. Sen sisäseiniä kiertää voortrekkerien matkasta kertova kohokuva. == Kuvia == Tiedosto:Voortrekker Monument, Pretoria, South Africa.jpg|Monumentin yövalaistus Tiedosto:Voortrekker Monument May 2006, IMG 3031.jpg|Yksityiskohta voortrekkerien suuresta matkasta kertovasta kohokuvasta. Tiedosto:Statue Andries Pretorius Voortrekker Monument.jpg|Andries Pretoriuksen patsas. Tiedosto:Voortrekker Statue.JPG|Piet Retiefien patsas. Tiedosto:SADF Wall of Remembrance at Voortrekker Monument.jpg|Etelä-Afrikan puolustusvoimain palveluksessa kuolleille pystytetty muistomerkki. Tiedosto:Replica Zulu Hut, Voortrekker Monument.jpg|Replika Zulujen majasta Tiedosto:Voortrekker Monument-013.jpg|Maalauksia Tiedosto:Viscount Memorial 02.jpg|Viscount Memorial Tiedosto:Garden of Remembrance VTM 02.jpg|Garden of Remembrance Tiedosto:Voortrekker Monument May 2006, IMG 3022.jpg|Hall of Heroes ylhäältä katsottuna. Tiedosto:Voortrekker Monument Interior.JPG|Kenotafi Tiedosto:Voortrekker Monument, Pretoria, South Africa (2).JPG|Oxwagon Laager- muuri Luokka:Pretorian rakennukset ja rakennelmat Luokka:Afrikaanerinationalismi
Filioque

Filioque on latinaa ja tarkoittaa ’ja Pojasta’. Filioque-lisäys ja siitä seurannut Filioque-kiista liittyvät idän ja lännen kirkkojen väliseen erimielisyyteen Nikean uskontunnustuksen tekstistä. Tunnustuksen Pyhää Henkeä käsittelevä kolmas kappale kuului alun perin ”Et in Spiritum Sanctum, Dominum et vivificantem, qui ex Patre procedit” (). Myöhemmin lännen kirkkojen piirissä tuli tavaksi lisätä lauseeseen sana Filioque (”Et in Spiritum Sanctum, Dominum et vivificantem, qui ex Patre Filioque procedit” (). Filioque-lisäys oli merkittävässä osassa katolisen ja ortodoksisen kirkon suuressa skismassa, joka johti kirkkojen eroon. Ortodoksit eivät hyväksyneet lisäystä. Ero oli monisatavuotinen prosessi, jonka tärkein askel oli vuonna 1054 tehdyt paavin lähettilään ja Konstantinopolin patriarkan vastavuoroiset pannaanjulistukset, jotka purettiin vasta vuonna 1965. ==Lähteet== Luokka:Kirkkohistoria Luokka:Latinankieliset fraasit Luokka:Katolinen teologia he:רוח הקודש (נצרות)#רוח הקודש בזרם הנוצרי המרכזי
Adrián Escudero

Adrián Escudero García (24. marraskuuta 1927 Madrid, Espanja – 7. maaliskuuta 2011) oli espanjalainen jalkapalloilija. Escudero oli Espanjan pääsarjassa pelaavan Atlético Madridin kaikkien aikojen paras maalintekijä. Atlético hankki Escuderon riveihinsä joulukuussa 1945 piiritasolla pelanneesta Mediodían joukkueesta. Nuori pelaaja tottui menestykseen suhteellisen varhain Atléticon voittaessa liigamestaruuden kaksi kertaa peräkkäin vuosina 1950 ja 1951. Kaudella 1951–1952 Atléticon valmennusporras päätti kokeilla aiemmin vasempana laitahyökkääjänä pelannutta Escuderoa keskushyökkääjän paikalla, minkä seurauksena maalihanat aukesivat lopullisesti. Kaikkiaan Escudero pelasi 287 liigaottelua, joissa hän viimeisteli huikeat 150 maalia. Espanjan cupissa hän teki yhteensä 15 täysosumaa. Escuderolla oli myös kunnia laukoa seuransa historian 1000. pääsarjamaali maaliskuussa 1953 Celta Vigoa vastaan pelatussa vierasottelussa.Leyendas Rojiblancas: Adrian Escudero 1945–1958 atmpasión.com (Luettu 11. maaliskuuta 2011) Escudero päätti uransa vuonna 1958, minkä jälkeen hän toimi pitkään Atléticon juniorijoukkueiden valmentajana sekä edustusjoukkueen apulaisvalmentajana.Adrián Escudero, un rojiblanco de corazón clubatleticodemadrid.com (Luettu 8. maaliskuuta 2011) Hän erosi Atléticon palveluksesta lopullisesti vuonna 1967 siirtyäkseen Badajozin päävalmentajaksi. Escudero kuoli 83-vuotiaana. Escudero edusti kansainvälisillä kentillä Espanjaa vain kolme kertaa tehden yhden maaottelumaalin. Escuderon valtti pelaajana oli tasainen suoritusvarmuus ja huikea maalimäärä kertyikin vähitellen 13-vuotisen liigauran aikana. Siksi ei olekaan kovin yllättävää, että hän ei yhtenäkään kautena saanut nimiinsä Espanjan liigan maalikuninkuutta. Lisäksi kilpailu parhaan maalintekijän tittelistä oli noina aikoina kovaa. Escuderon kilpakumppaneita kun olivat kansallisen pääsarjan kaikkien aikojen paras maalintekijä Zarra sekä argentiinalaislegenda Alfredo Di Stéfano. == Lähteet == Luokka:Espanjalaiset jalkapalloilijat Luokka:Vuonna 1927 syntyneet Luokka:Vuonna 2011 kuolleet
Clayman

Clayman on ruotsalaisen metalliyhtye In Flamesin albumi vuodelta 2000. Se julkaistiin Nuclear Blast -levymerkillä. Levy kestää noin 44 minuuttia. Levyn nimikkokappale kertoo Anders Fridénin mukaan hänestä itsestään. Kuuntelija voi huomata levyn sanoituksista masennukseen viittaavia elementtejä. Levyllä on kaksi In Flamesin klassikkokappaletta: ”Only for the Weak” ja ”Pinball Map”. Albumi ylsi Suomen virallisen listan sijalle 20. == Kappaleet == Sävellykset: Björn Gelotte ja Jesper Strömblad, sanoitukset: Anders Fridén # # # # # # # # # # # == Kokoonpano == * Anders Fridén – laulu * Björn Gelotte – kitara * Peter Iwers – basso * Jesper Strömblad – kitara * Daniel Svensson – rummut == Arvostelut == * Allmusic: Allmusic review * Soundi: Soundi * Sputnikmusic: Sputnikmusic == Lähteet == == Aiheesta muualla == * * Luokka:In Flamesin albumit Luokka:Vuoden 2000 albumit
Pyhimys (täsmennyssivu)

Pyhimys voi tarkoittaa ainakin seuraavia asioita: * pyhimys, katolisen kirkon pyhäksi julistama henkilö * Simon Templar alias Pyhimys, kuvitteellinen brittiläinen seikkailijahahmo * Pyhimys (The Saint), 1960-luvun tv-sarja, jossa Templaria esitti Roger Moore * Pyhimys (The Saint), vuonna 1997 valmistunut elokuva, jossa Templaria esitti Val Kilmer * Pyhimys, suomalainen rap-artisti. eu:Le Saint
Daniel François Malan

Daniel François Malan (22. toukokuuta 1874, Riebeeck West – 7. helmikuuta 1959, Stellenbosch) oli eteläafrikkalainen pappi ja Kansallispuolueen poliitikko, joka toimi maan pääministerinä 1948–1954. Hän oli yksi Etelä- Afrikan rotuerottelujärjestelmän keskeisiä hahmottelijoita ja teki apartheidista hallituksen virallisen politiikan. Malan nosti Kansallispuolueen Etelä-Afrikan johtoon voittamalla toisen maailmansodan jälkeiset ensimmäiset vaalit. Daniel François Malan opiskeli teologiaa Stellenboschissa ja suoritti filosofian tohtorin tutkinnon Utrechtin yliopistosta. Palattuaan Etelä- Afrikkaan hän toimi jonkin aikaa Nederduitse Gereformeerde Kerkin pappina."Daniel François Malan." Biographies. Answers Corporation, 2006. Viitattu 13.2.2008. Malanista tuli James Hertzogin vuonna 1914 perustaman Kansallispuolueen äänenkannattajan Die Burgerin päätoimittaja vuonna 1915. Hän ajoi lehtimiehenä voimakkaasti afrikaanerien poliittista yhtenäisyyttä ja pääsi maan parlamenttiin vuonna 1918. Hän nousi puolueen Kapmaan osaston johtajaksi ja sai ministerinimityksen vuonna 1924. Kun Hertzog muodosti Jan Smutsin kanssa koalitiohallituksen vuonna 1933, Malan katsoi tämän pettäneen afrikaaneriaatteen ja hän perusti oman Puhdasoppisen kansallispuolueensa (). Toisen maailmansodan jälkeen puolueet palasivat jälleen yhteen Yhdistyneeseen Kansallispuolueeseen (Herenigde Nasionale Party). Puolueen vuoden 1948 vaalien vaaliohjelma perustui uuteen apartheidiksi kutsuttuun politiikkaan. Kansallispuolue lupasi turvata ”valkoisten työläisten edut ja työmahdollisuudet valkoisten alueilla”, ja sen vaalikampanjassa käytettiin iskulauseita kuten Swart gevaar (musta vaara) ja Die kaffer op sy plek (kafferi sinne minne kuuluukin). Malan jäi vuonna 1954 eläkkeelle ja uudeksi pääministeriksi nousi Johannes Strijdom. == Lähteet == == Aiheesta muualla == Malan, Daniel Francois Luokka:Eteläafrikkalaiset papit Malan, Daniel Francois Malan, Daniel Francois
Colony (In Flamesin albumi)

Colony on metalliyhtye In Flamesin vuonna 1999 julkaisema albumi. Se on myös In Flamesin albumeista ensimmäinen, jolla soittavat basisti Peter Iwers ja rumpali Daniel Svensson. Albumi nousi Suomen virallisen listan sijalle 27. Kappale Embody the Invisible on myös pelissä Tony Hawk's Underground. == Kappaleet == Sävellykset: Björn Gelotte ja Jesper Strömblad, sanoitukset: Anders Fridén, ellei toisin mainita. # # # # # # # # # # # # == Kokoonpano == * Anders Fridén – laulu * Jesper Strömblad – kitara * Björn Gelotte – kitara * Peter Iwers – basso * Daniel Svensson – rummut == Arvostelut == * Allmusic: Allmusic review * Metalliluola: * Soundi: Soundi * Sputnikmusic: Sputnikmusic == Lähteet == == Aiheesta muualla == * * Luokka:Vuoden 1999 albumit Luokka:In Flamesin albumit
Euroopan tutkimusyliopistojen liitto

Euroopan tutkimusyliopistojen liitto (League of European Research Universities, LERU) on vuonna 2002 perustettu organisaatio, johon kuului alun perin kaksitoista tutkimuspainotteista yliopistoa. Vuonna 2006 liittoon liittyi kahdeksan uutta yliopistoa, joten määrä nousi kahteenkymmeneen. Vuodesta 2024 lähtien mukana on yhteensä 24 yliopistoa. LERU pyrkii edistämään perustutkimuksen asemaa Euroopassa, ja tärkeänä osatavoitteena on kehittää kansainvälisiä kahden- ja monenvälisiä tutkijakoulutusohjelmia. Liiton päämaja on Leuvenissa, Belgiassa. Suomesta liittoon kuuluu Helsingin yliopisto. ==Jäsenet== * Amsterdamin yliopisto (Universiteit van Amsterdam) * Leidenin yliopisto (Universiteit Leiden) * Utrechtin yliopisto (Universiteit Utrecht) * Leuvenin katolinen yliopisto (Katholieke Universiteit Leuven) * Barcelonan yliopisto (Universitat de Barcelona) * Trinity College Dublin * Milanon yliopisto (Università degli Studi di Milano) * Strasbourgin yliopisto (Université de Strasbourg) * Université Pierre et Marie Curie * Université Paris-Sud 11 * Lundin yliopisto (Lunds universitet) * Ruprecht-Karls- Universität Heidelberg * Ludwig-Maximilians-Universität München * Albert- Ludwigs-Universität Freiburg * Helsingin yliopisto * ETH Zürich * Geneven yliopisto (Université de Genève) * Zürichin yliopisto (Universität Zürich) * Kööpenhaminan yliopisto (Københavns Universitet) * Cambridgen yliopisto (University of Cambridge) * Edinburghin yliopisto (University of Edinburgh) * Imperial College London * University College London * Oxfordin yliopisto (University of Oxford ) ==Katso myös== * IDEA league ==Lähteet== ==Aiheesta muualla== * LERU:n virallinen sivusto * e-LERU Luokka:Yliopisto
Brindisi

Brindisi on kaupunki Italiassa. Se sijaitsee Apuliassa ja on Brindisin maakunnan pääkaupunki. Kaupungin asukasluku on 88 667 (2014) ja pinta-ala 328 km². Brindisissä sijaitsee muun muassa Papola-Casalen lentoasema. == Historia == === Antiikki === Antiikin aikana Brindisi tunnettiin alun perin kreikaksi nimellä Brentesion ja sittemmin latinaksi nimellä Brundisium. Se oli alun perin messapialaisten kaupunki, joka hellenisoitui eli kreikkalaistui viimeistään klassisella kaudella 400–300-luvuilla eaa. Se ei kuitenkaan koskaan ollut kreikkalainen siirtokunta. Kaupungista tuli roomalainen kaupunki 200-luvulla eaa. Roomalainen kausi oli kaupungin kukoistuskautta, sillä se toimi tärkeänä satamana Italiasta itään suuntautuneelle liikenteelle, ja siksi se tunnetaan yleensä latinankielisellä nimellään. Roomalaisten Via Appia päättyi Brundisiumiin, mistä legioonalaiset purjehtivat edelleen itään Illyriaan tai Kreikkaan tai kauemmaksi Aasiaan. pienoiskuva|vasen|Brindisin katedraali. === Myöhempi historia === Myöhemmin alue kuului ostrogooteille ja Bysantin valtakuntaan, jonka tärkeä sillanpääasema se oli Italiassa. Tämän jälkeen se joutui normannien haltuun. Brindisi oli myös ristiretkeläisten lähtöpaikka. Kaupungissa tapahtui vuosina 1348 ja 1456 kaksi maanjäristystä. Vuosina 1707–1734 kaupunki oli itävaltalaisen vallan alla. Toisen maailmansodan aikana syyskuusta 1943 helmikuuhun 1944 se toimi Italian väliaikaisena pääkaupunkina. ==Lähteet== == Aiheesta muualla == * Viralliset sivut Luokka:Apulian kaupungit Luokka:Brindisin maakunnan kunnat
Kulaani

Kulaani (Equus hemionus hemionus) on aasianvilliaasin nimialalaji. == Ulkonäkö ja koko == Kulaani on hieman onageria (E. h. onager) isompi ja tummempi. Kulaanilla ei useimpien muiden aasianvilliaasien tapaan ole lapojen kohdalla poikkiristiä. Väriltään kulaani on keltaharmaa ja selän kuvio on vain heikosti havaittavissa. == Levinneisyys ja elinympäristö == Kulaania tavataan Mongoliassa ja Kiinassa. Yhteensä niiden lukumääräksi arvioidaan 23 000, ja vaikka lajin populaatiot ovat vakaat, Kansainvälinen luonnonsuojeluliitto IUCN luokittelee sen silmälläpidettäväksi lajiksi. == Ravinto ja elintavat == Kulaanin elintavoista tiedetään suhteellisen paljon niiltä ajoilta kun se oli vielä yleinen. Kulaani ei koskaan vietä koko vuotta samoilla alueilla. Sääolosuhteet ja ruoan loppuminen pakottavat lauman vaeltamaan ruoan perässä. Pienemmät perhekunnat yhdistyvät talven kynnyksellä ja vaeltavat jopa tuhatpäisinä laumoina etsimään parempia laidunmaita. Eläimet pysyttelevät koko talven isoissa laumoissa ja lumen sulaessa ne vaeltavat takaisin kesälaitumilleen. Suurimmat vaellukset ovat syksyllä, jolloin kevään varsat jaksavat jo pysyä isompien mukana nopeassa vauhdissa. Syyskuun lopulla sukukypsyyden saavuttaneet orivarsat lähtevät, tai pakotetaan lähtemään, laumasta ja lähtevät yksikseen vuoristoseuduille etsimään omaa laumaa. Nuori ori voi seisoa vuoren rinteellä pitkäänkin haistelemassa ilmaa ja etsien sopivaa laumaa, ja jos tällainen löytyy, hyökkää nuori ori lauman johtajana toimivan oriin kimppuun. Vanhempi ori tuntee kuitenkin nuorten tavat ja nujertaa kilpailijansa yleensä helposti. Tappelut ovat kuitenkin kiivaita, ja usein aaseista irtoaa nahanpalasia tai niiden häntä katkeaa. Joskus nuori ori onnistuu syrjäyttämään vanhemman ja ottaa lauman haltuunsa. Yhden oriin tammamäärä vaihtelee paikan ja tilaisuuksien mukaan tavallisesti kolmesta kahteenkymmeneen, mutta on nähty myös yli 50 yksilön laumoja. Joskus saattaa kesälläkin liittyä yhteen pienempiä laumoja, jolloin samassa laumassa saattaa olla useita satoja kulaaneita. Lopulta laumat taas eroavat ja jokaista laumaa johtaa yksi ehdottoman itsevaltias ori. Tammat hakeutuvat vahvan ja itsevarman orin ympärille, jotta jälkikasvu saisi mahdollisimman vahvat geenit. Kulaanit saattavat elää samassa laumassa myös muiden eläinlajien kanssa. Kerrotaan niitä joskus nähdyn korkealla vuoristoissa villilampaiden, tiibetingasellien ja villien nautojen seurassa samaan tapaan kuin seeprat ja antiloopit laiduntavat Afrikassa yhdessä. Alatasangoilla kulaanit ovat yhdessä saiga- antilooppien kanssa. Tällaiset yhteiset laumat lisäävät eläinten turvallisuutta, koska laumassa on silloin enemmän valppaita silmäpareja tarkkailemassa vihollisia. Kaikille myös riittää ruokaa, koska hevosensukuiset eläimet syövät erilaista heinää kuin märehtijät. == Lähteet == Luokka:Hevoseläimet
Hiroshiman prefektuuri

Hiroshiman prefektuuri () sijaitsee Japanissa Honshūn saarella Chūgokun alueella. Prefektuurin pääkaupunki on Hiroshima. Siellä on 2 848 000 asukasta (vuonna 2012), ja sen pinta-ala on 8 479,22 neliökilometriä. == Maantiede == Hiroshiman prefektuuri sijaitsee Chūgokun keskiosassa. Japanin sisämeren toisella puolella sijaitsee Shikokun saari. Suurin osa prefektuurista koostuu Shimanen prefektuuria kohti nousevista vuorista, mutta rannikolla on myös viljavia tasankoja, ja alueeseen kuuluu lisäksi useita sisämeren saaria. Sisämeren suojattu sijainti tekee prefektuurin ilmastosta erittäin lempeän. == Aluejako == Hiroshiman prefektuuri jakautuu 14 kaupunkiin ja yhdeksään muuhun kuntaan, jotka ovat kaikki maaseutukaupunkeja. Kunnat kuuluvat viiteen piirikuntaan, joilla ei ole hallinnollista merkitystä. Hiroshiman kaupunki jakautuu suuralueisiin. ;Kaupungit * Aki-Takata * Etajima * Fuchū * Fukuyama * Hatsukaichi * Higashi-Hiroshima * Hiroshima (pääkaupunki) * Kure * Mihara * Miyoshi * Onomichi * Ōtake * Shōbara * Takehara ;Kunnat piirikunnittain Piirikunta Kunta Aki Fuchū · Kaita · Kumano · Saka Jinseki Jinsekikōgen Sera Sera Toyota Ōsaki-Kamijima Yamagata Aki-Ōta · Kita-Hiroshima == Historia == Hiroshimaa ympäröinyt alue kuului ennen Bingon ja Akin provinsseihin. Hiroshima on perinteisesti ollut Chūgokun alueen keskus ja Mōri-klaanin asuinkaupunki Sekigaharan taisteluun saakka. == Kulttuuri ja nähtävyydet == Prefektuurissa on kaksi Unescon maailmanperintökohdetta: Hiroshiman rauhanmuistomerkki (Genbaku Dome) sekä Itsukushima-jinjan pyhäkkö Miyajiman saarella. == Lähteet == == Aiheesta muualla == *
Leo Falcam

Leo Amy Falcam (20. marraskuuta 1935 Awak – 12. helmikuuta 2018)FSM mourns the death of its fifth President, Leo Falcam Island Times 27.2.2018. Viitattu 9.3.2023. oli mikronesialainen poliitikko, joka toimi maansa presidenttinä vuosina 1999–2003. Sitä ennen Falcam toimi Pohnpein kuvernöörinä 1979–1983 ja Mikronesian varapresidenttinä 1997–1999. Hän seurasi toukokuussa 1999 Jacob Nenaa presidenttinä. Falcamin korvasi vuonna 2003 Joseph Urusemal. == Lähteet == Luokka:Mikronesian federaation presidentit Luokka:Mikronesian federaation varapresidentit Luokka:Vuonna 1935 syntyneet Luokka:Vuonna 2018 kuolleet
Wellesleyn saaret

Wellesleyn saaret () on 22 saaren muodostama saariryhmä Carpentarianlahdessa, Queenslandin pohjoispuolella Australiassa. Matthew Flinders nimesi saariryhmän Richard Wellesleyn kunniaksi. Suurin saarista on Mornington Island. Noin 40 kilometriä sen pohjoispuolella olevat pienet Rocky- ja Manowar-saaret ovat tärkeitä linnustonsuojelualueita, esimerkiksi suuren australianpelikaaniyhdyskunnan ansiostaBirdlife Data Zone. Viitattu 5.11.2016.. ==Lähteet== Luokka:Queenslandin saaret
Reroute to Remain

__NOTOC__ Reroute to Remain on In Flamesin kuudes studioalbumi, joka julkaistiin 3. syyskuuta 2002. Vaikka In Flamesin nykyisempi soundi oli jo selkeämmin tunnistettavissa suunnilleen Whoracle -albumilta lähtien, viimeistään Reroute to Remainissa voi havaita yhtyeen äänimaailmaan muuttuneen yhä kokeilevampaan tyyliin jossa tekno-elementtejä käytettiin yhä enemmän. Levy on In Flamesin ensimmäinen, jossa on kokopuhtaita kappaleita kuten ”Dawn of a New Day” ja ”Metaphor”. Albumi nousi Suomen virallisen listan sijalle 5. == Kappaleet == Sävellykset: Björn Gelotte, Jesper Strömblad ja Anders Fridén, sanoitukset: Anders Fridén, ellei toisin mainita. # # # # # # # # # # # # # # === Japanin ja Korean painos === # * === Japanin ja Korean painos === # * # # == Kokoonpano == * Anders Fridén – laulu * Björn Gelotte – kitara * Peter Iwers – basso * Jesper Strömblad – kitara * Daniel Svensson – rummut == Arvostelut == * AllMusic: AllMusic review * Blabbermouth: Blabbermouth: CD review * Imperiumi.net: Imperiumi.net: Levyarvio * Soundi: Soundi: Levyarvio * Sputnikmusic: Sputnikmusic: Emeritus review == Lähteet == == Aiheesta muualla == * * Luokka:In Flamesin albumit Luokka:Vuoden 2002 albumit
Hannibal King

Hannibal King on kuvitteellinen hahmo joka esiintyy Marvel Comics sarjakuvissa. Hän esiintyi ensimmäisen kerran 1970-luvulla Tomb of Dracula -sarjakuvassa. King elätteli itseään yksityisetsivänä kunnes erään tapauksen yhteydessä vampyyri Deacon Frost puri ja tappoi hänet. Kun King seuraavan kerran heräsi, hän tajusi kauhukseen olevansa elävä kuollut ja lupasi itselleen ettei siirrä kiroustaan eteenpäin. Tämä lupaus pakotti Kingin hankkimaan ravinnokseen tarvitsemaansa verta murtautumalla veripankkeihin tai syömällä ruumiista ja eläimistä. King päätti myös olla käyttämättä vampyyreille ominaisia voimiaan, sillä hän uskoi antavansa joka käyttökerralla pois osan hänen jäljellä olevasta inhimillisyydestään. Uudesta tilastaan huolimatta King jatkoi etsivän hommiaan mutta pystyi liikkumaan ulkona vain öisin. Metsästäessään Deacon Frostia King törmäsi Blade-nimiseen vampyyrin metsästäjään. Frost oli myös vastuussa Bladen äidin kuolemasta. Vaikka King ja Blade eivät täysin luottaneet toisiinsa, he liittoutuivat silti tuhotakseen Deacon Frostin. Täytettyään tehtävänsä molemmat miehet erosivat ikuisina ystävinä. Näiden tarinoiden aikana paljastettiin että King oli ollut vampyyri jo viiden vuoden ajan. Luokka:Marvel-universumin supersankarit Luokka:Blade Luokka:Kuvitteelliset elävät kuolleet
Sepang International Circuit

Sepang International Circuit on moottorirata Sepangissa Selangorin osavaltiossa Malesiassa. Sepang International Circuitin on suunnitellut saksalainen F1-arkkitehti Hermann Tilke. Se oli vuosina 1999–2017 Formula 1:n Malesian GP:n näyttämönä. Siellä järjestetään myös MotoGP ja Superbike -osakilpailuja, sekä muita suuria moottoriurheilutapahtumia. == Voittajat == === Formula 1 === Kausi Kuljettaja Valmistaja Raportti 1999 Eddie Irvine Ferrari Raportti 2000 Michael Schumacher Ferrari Raportti 2001 Michael Schumacher Ferrari Raportti 2002 Ralf Schumacher Williams-BMW Raportti 2003 Kimi Räikkönen McLaren-Mercedes Raportti 2004 Michael Schumacher Ferrari Raportti 2005 Fernando Alonso Renault Raportti 2006 Giancarlo Fisichella Renault Raportti 2007 Fernando Alonso McLaren-Mercedes Raportti 2008 Kimi Räikkönen Ferrari Raportti 2009 Jenson Button Brawn-Mercedes Raportti 2010 Sebastian Vettel Red Bull-Renault Raportti 2011 Sebastian Vettel Red Bull- Renault Raportti 2012 Fernando Alonso Ferrari Raportti 2013 Sebastian Vettel Red Bull-Renault Raportti 2014 Lewis Hamilton Mercedes Raportti 2015 Sebastian Vettel Ferrari Raportti 2016 Daniel Ricciardo Red Bull Racing-TAG Heuer Raportti 2017 Max Verstappen Red Bull Racing-TAG Heuer Raportti === GP2 === Kausi Lähtö Kuljettaja Talli Raportti 2012 Kilpailu Luiz Razia Arden International Raportti 2012 Sprintti James Calado Lotus GP Raportti 2013 Kilpailu Fabio Leimer Racing Engineering Raportti 2013 Sprintti Stefano Coletti Rapax Raportti 2016 Kilpailu Antonio Giovinazzi Prema Racing Raportti 2016 Sprintti Luca Ghiotto Trident Raportti === GP3 === Kausi Lähtö Kuljettaja Talli Raportti 2016 Kilpailu Alexander Albon ART Grand Prix Raportti 2016 Sprintti Jake Dennis Arden International Raportti === A1 Grand Prix === Kausi Lähtö Kuljettaja Talli Raportti 2005–2006 Sprintti Alexandre Prémat Ranska Raportti 2005–2006 Kilpailu Alexandre Prémat Ranska Raportti 2006–2007 Sprintti Neel Jani Sveitsi Raportti 2006–2007 Kilpailu Nico Hülkenberg Saksa Raportti 2007–2008 Sprintti Neel Jani Sveitsi Raportti 2007–2008 Kilpailu Neel Jani Sveitsi Raportti 2008–2009 Sprintti Neel Jani Sveitsi Raportti 2008–2009 Kilpailu Adam Carroll Irlanti Raportti === Aasian GP2 === Kausi Lähtö Kuljettaja Talli Raportti 2008 Kilpailu Vitali Petrov Barwa International Campos Team Raportti 2008 Sprintti Kamui Kobayashi DAMS Raportti 2008–2009 Kilpailu Diego Nunes Piquet GP Raportti 2008–2009 Sprintti Vitali Petrov Barwa International Campos Team Raportti === Speedcar Series === Kausi Lähtö Kuljettaja Talli Raportti 2008 Kilpailu 1 Jean Alesi Speedcar Team Raportti 2008 Kilpailu 2 Uwe Alzen Phoenix Racing Raportti == Lähteet == *Sepang International Circuit Formula1.com *Rataesittely: Sepang MTV.fi == Aiheesta muualla == * Kotisivut Luokka:Malesian moottoriradat Luokka:Formula 1 -radat * Luokka:Sepang
Kawasaki Heavy Industries

Kawasaki jūkōgyō () eli Kawasaki Heavy Industries, Ltd. (puhekielessä Kawasaki) on japanilainen moottoripyörien ja maastoajoneuvojen valmistaja. Yritys valmistaa myös laivoja, tehtaita, traktoreita, luotijunia, teollisuusrobotteja ja ilmailuvälineistöä. Toisen maailmansodan aikana Kawasaki suunnitteli ja valmisti tehokkaita lentoveneitä ja hävittäjiä. Moottoripyörien osuus yhtiön liikevaihdosta oli vuonna 2007 lähes 30 prosenttia. Kawasaki valmistaa yli 250 000 moottoripyörää vuodessa. Yhtiöllä oli 3 300 työntekijää vuonna 2007, joista noin 2 100 työskentelee suoraan kuluttajatuotteiden parissa. == Yhtiön historia == Yhtiö on perustettu lokakuussa 1896 Tokiossa, ja sen päämaja sijaitsee Kōbessa Japanissa. Yhtiö on nimetty perustajansa Shozo Kawasakin mukaan, nimellä ei ole mitään tekemistä saman nimisen kaupungin kanssa. Shozo oli kimonokauppiaan poika, ja aloitti uransa laivanrakentajana vuonna 1896. 1900-luvun alussa mukaan tulivat junat ja sukellusveneet. 1920-luvulla alkoi lentokoneiden valmistus, ja toisen maailmansodan jälkeen alkoi terästeollisuus. Kawasaki valmisti myös autoja vuodesta 1918 vuoteen 1942, jolloin Japanin sotaministeriö käski keskittymään ilmailuteollisuuteen. Kawasakin ensimmäinen moottoripyörän moottori, 148-kuutioinen KE-1, suunniteltiin vuonna 1952. Moottoripyöriin keskittynyt tehdas rakennettiin vuonna 1960. Samana vuonna alkoi Kawasaki 125 New Ace -moottoripyörän myynti. Vuonna 2007 Kawasakin edustajien mukaan Kawasakin suosituin moottoripyörämalli oli Z1000. == Akashin tehdas == Kawasakin päätehdas sijaitsee Akashissa, Japanissa. Tehtaassa valmistetaan 40 prosenttia kaikista yhtiön tuotteista, mm. lähes kaikki moottoripyörät. Tehtaan osuus vuonna 2006 oli 362,1 miljardia jeniä, eli noin 2,3 miljardia euroa. Tehdasalueen pinta-ala on 490 000 neliömetriä. Alueella on myös voimalaitos, joka tuottaa noin 30 prosenttia tehtaan sähköntarpeesta. Tehtaan kokoonpano- osasto työskentelee maanantaista perjantaihin klo 8-17, mutta osia valmistetaan kellon ympäri. Helmikuusta maaliskuuhun tuotantoa on myös lauantaisin. == Kawasaki Suomessa == Suomessa Kawasaki-moottoripyörien, -mönkijöiden ja -vesijettien maahantuojana toimii Sumeko Oy joka kuuluu SGN Group -konserniin, joka on tuonti- ja tukkukaupan alalla toimiva perheyritys. Teollisuusrobotteja tuo maahan Orfer Oy. == Kuvia == Tiedosto:Kawasaki_1400.jpg|Kawasaki ZZR1400 -moottoripyörä Tiedosto:Kawasaki_OH-1_01.jpg|Kawasaki OH-1 -helikopteri Tiedosto:T-4Training_aircraft01.jpg|Kawasaki T-4 -harjoitushävittäjä Tiedosto:KawasakiFS03N.jpg|Kawasaki FS-03N -teollisuusrobotti Tiedosto:ST SN5000 20061102 001.jpg|Kawasakin valmistama metro Sapporossa Tiedosto:Singapore MRT.jpg|Kawasakin rakentama C151-juna Singapore MRT == Katso myös == * Kawasaki (moottoripyörä) * Kawasaki W650 == Lähteet == == Aiheesta muualla == *www.kawasaki.fi *
Lähiverkkotapahtuma

Lähiverkkotapahtuma (arkikielessä myös lanit), joskus myös verkkopelitapahtuma, tarkoittaa tapahtumaa, jossa yhteen tilaan kokoontuu ihmisiä pelaamaan omien tietokoneidensa tai konsoleidensa kanssa. LAN on lyhenne sanoista Local Area Network. Tapahtumassa koneet ovat liitettynä toisiinsa lähiverkon avulla. Tapahtuman koko voi vaihdella muutamasta osallistujasta tuhansiin osallistujiin. Esimerkiksi irkkaus, ohjelmointi, musiikki, grafiikka ja tiedostojen jako on osa tällaista tapahtumaa. Tapahtumat voivat kestää vuorokaudesta jopa pariin viikkoon. == Pelit == Yleisiä pelejä lähiverkkotapahtumina ovat esimerkiksi Counter-Strike: Source, Counter-Strike, Counter-Strike: Global Offensive, World of Warcraft, League of Legends, Team Fortress 2, StarCraft II, Call of Duty ja monet muut moninpelit. == Katso myös == * Luettelo suomalaisista lähiverkkotapahtumista * Kotelon modaus == Lähteet == * Luokka:Verkkopelitapahtumat
Ramfis Trujillo

Rafael "Ramfis" Leonidas Trujillo Martínez (s. 5. kesäkuuta 1929 − 27. joulukuuta 1969) oli diktaattori Rafael Leónidas Trujillon poika ja Dominikaanisen tasavallan lyhytaikainen valtionpäämies. Isänsä kuoltua salamurhan seurauksena hän julistautui Dominikaanisen tasavallan presidentiksi. Hän kuitenkin osoittautui heikoksi hallitsijaksi, ja pian ympäri maata puhkesi väkivaltaisia mielenosoituksia, joissa vaadittiin hänen eroaan. Kuusi kuukautta kestäneen valtakautensa aikana hän ehti muuttaa suuren osan sukunsa varallisuudesta käteiseksi. Trujillo pakeni ulkomaille Yhdysvaltain avustuksella ja asettui asumaan perheineen Espanjaan. Hän vietti ylellistä elämää, kunnes menehtyi Madridissa jouduttuaan vakavaan auto- onnettomuuteen Ferrarillaan. Trujillon leski Lila Milan, entinen filmitähti, sai perinnöksi noin 466 miljoonaa puntaa. == Lähteet == Luokka:Dominikaanisen tasavallan presidentit Luokka:Diktaattorit Luokka:Vuonna 1929 syntyneet Luokka:Vuonna 1969 kuolleet
Sergei Prjahin

Sergei Prjahin (, s. 7. joulukuuta 1963, Moskova, Neuvostoliitto) on venäläinen jääkiekkoilija, pelipaikaltaan oikea laitahyökkääjä. Hän oli Neuvostoliiton maajoukkueen pelaajia 1980-luvulla ja oli vielä vuonna 1990 voittamassa maailmanmestaruutta. Prjahin oli ensimmäinen Neuvostoliiton maajoukkueessa pelannut pelaaja, joka sai maan johdolta virallisen luvan pelata NHL:ssä. Seura oli Calgary Flames ja vuosi 1989. Prjahin toimi tienraivaajana NHL:ssä muille neuvostoliittolaisille kuten kuuluisan KLM- ketjun pelaajat Sergei Makarov, Vladimir Krutov ja Igor Larionov. Prjahin pelasi NHL-uransa jälkeen muun muassa Sveitsissä ZSC Lionsissa ja Suomessa Kiekko-Espoossa. == Seuraura == * Krylja Sovetov * Calgary Flames * ZSC Lions * Kiekko-Espoo * Oji Eagles == Saavutukset == * Jääkiekon maailmanmestaruus 1990 * Jääkiekon MM-hopea 1987 * Kanada-cupin toinen sija 1987 * Jääkiekon nuorten maailmanmestaruus 1982, 1983 == Lähteet == Luokka:Neuvostoliittolaiset jääkiekkoilijat Luokka:Venäläiset jääkiekkoilijat Luokka:Calgary Flamesin varaamat pelaajat Luokka:Vuonna 1963 syntyneet Luokka:Elävät henkilöt